arnastofnun/IGC-2024 huggingface dataset:
Edward Burns

Edward Fitzgerald Burns (fæddur 29. janúar 1968) er bandarískur leikari, framleiðandi, handritshöfundur og kvikmyndaleikstjóri. Hann er best þekktur fyrir að hafa leikið í, skrifað og leikstýrt myndinni She's the One.
Víðir (ættkvísl)

Víðir (fræðiheiti "Salix") er ættkvísl um 400 tegunda trjáa og runna af víðisætt. Þær vaxa aðallega í rökum jarðvegi á köldum og tempruðum svæðum á Norðurhveli.

Auðvelt er að fjölga flestum víðitegundum með græðlingum. Víðir er oft gróðursettur á árbökkum til að verja bakkana fyrir vatnsrofi. Oft eru rætur víðis miklu lengri en stofninn. Rætur víðis eru mjög umfangsmiklar og aðgangsharðar varðandi vatn og geta stíflað framræslu- og holræsakerfi.

Allar víðitegundir eru sérbýlistré, það þýðir að einstaklingarnir eru einkynja og koma annað hvort með karlkyns eða kvenkyns blóm. Blómin eru í reklum sem springa út á vorin, nokkru fyrir laufgun. Frjóvgun á sér fyrst og fremst stað með býflugum og humlum sem sækja í blómin. Karlreklarnir detta af strax eftir blómgun en kvenreklar þroskast áfram og mynda fræ.

Víðir á Íslandi.

Innlendar tegundir eru gulvíðir, loðvíðir, grasvíðir og fjallavíðir. Innfluttar víðitegundir sem notaðar hafa verið helst eru selja, alaskavíðir og viðja. Víðir er notaður í skjólbelti á Íslandi.

Valdar tegundir.

Víðiættkvíslin samanstendur af um 400 tegundum af lauffellandi runnum og trjám:
Kort (aðgreining)

Kort getur átt við:
What's Your Number?

What's Your Number? er bandarísk gamanmynd frá árinu 2011 með Önnu Faris og Chris Evans í aðalhlutverkum. Myndin er byggð á bók eftir Karyn Bosnak að nafni 20 Times a Lady. Myndin átti upprunalega að koma út 30. apríl 2011 en var seinkað til 30. september 2011.
Sighvatur Magnús Helgason

Sighvatur Magnús Helgason (fæddur 5. maí 1992) er íslenskur glímukappi sem æfir brasilískt jiu jitsu með Mjölni. Hann er talinn einn af efnilegustu glímuköppum landsins. Hann varð Íslandsmeistari þann 6. nóvember 2011, eftir mót sem haldið var í Laugardalnum.

Tilvísanir.
Grasslétta

Grasslétta er graslendi þar sem stutt tré vaxa. Vegna þess að laufþykkni í grassléttu sé mjög þunn er gert ljósi kleift að ná í jörðina og svo vexur gras. Grassléttur liggja oft á milli skóga og eyðimarka.
Jón Gústafsson

Jón Einarsson Gústafsson (f. 29. júlí 1963) var vinsæll þáttastjórnandi á níunda áratugnum, þar sem hann kom að stjórn margra sjónvarps- og útvarpsþátta sem einkum voru ætlaðir ungu fólki. Má þar nefna: Rokkarnir geta ekki þagnað, Unglingarnir í frumskóginum og spurningakeppnina Gettu betur þegar hún var fyrst haldin árið 1986. Síðar stýrði hann spurningaþættinum SPK fyrir yngri keppendur.

Hann hafði lært kvikmyndagerð við Manchester Polytechnic, og leikstjórn fyrir kvikmyndir og leikhús við CalArts, þar sem leiðbeinandi hans var Alexander Mackendrick, leikstjóri við Ealing Studios. Hann leikstýrði kanadísku heimildarmyndinni "Reiði guðanna" (2006), þar sem Gerard Butler, Wendy Ord, Sarah Polley, Paul Stephens og Sturla Gunnarsson fóru með hlutverk. Það var önnur mynd hans fyrir CBC Newsworld, fréttastöð kanadíska ríkissjónvarpsins, en fyrsta myndin sem hann gerði fyrir þau var "The Importance of Being Icelandic". Annað sem hann fékkst við meðan hann bjó í Kanada var meðal annars kvikmyndin "Kanadiana" (2002) og tónlistarmyndband við lagið "Brighter Hell" fyrir kanadísku rokksveitina "The Watchmen". Hann framleiddi verðlaunastuttmyndina "In a Heartbeat" (2010), sem leikstýrð var af Karolinu Lewicka, á vegum framleiðslufyrirtækis hans, Artio Films. Jón var leikstjóri og framleiðandi kvikmyndarinnar Skuggahverfið (2020) ásamt Karolinu Lewicka.
Kaldi (bjór)

Kaldi er íslenskur pilsnerbjór sem framleiddur er af Bruggsmiðjunni Árskógssandi. Bjórinn er bruggaður eftir tékkneskri hefð. Áfengismagn Kalda er 5% og hann er aðeins framleiddur í 330 millilítra glerflöskum.
Kraki (óvættur)

Kraki (eða krakinn) er þjóðsögulegt sjávarskrímsli sem gamlar sögur segja að hafi verið á sveimi við strendur Noregs og Íslands. Í "Riti hins íslenska Lærdómslistafélags" á ofanverðri 18. öld segir svo frá krakanum: „Krakinn er [..] sæ-dýr, svo stórt at eigi skal finnaz þess líki“. Orðið kraki er skylt sögninni að "krækja" (í e-ð) og nafnorðinu krókur. Mjög líklega hafa menn áður fyrr ímyndað sér að krakinn væri risavaxinn og ekki svo mjög frábrugðinn kolkrabbanum sem er með renglulega útlimi og á auðvelt með að krækja í hluti.
Buzz Aldrin

Buzz Aldrin (fæddur 20. janúar 1930 sem Edwin Aldrin) er fyrrverandi bandarískur geimfari og orrustuflugmaður. Hann er frægastur fyrir að hafa verið annar maðurinn til að stíga fæti á tunglið á eftir Neil Armstrong. Það gerði hann í annarri og síðustu geimferð sinni, með Apollo 11 þann 20. júlí 1969. Hann varði, ásamt Armstrong tveimur og hálfri klukkustund á yfirborði tunglsins á meðan Michael Collins var á sporbraut fyrir ofan. Hann breytti nafni sínu formlega í Buzz árið 1988.
Hásteinsvöllur

Hásteinsvöllur er aðalleikvangur Eyjanna og heimavöllur ÍBV. Sögur af vellinum ná aftur til ársins 1912, en á þeim tíma var hann varla meira en lítt ruddir móar. Völlurinn var endurbættur árið 1922 en þótti aldrei boðlegur sem keppnisvöllur í knattspyrnu né fyrir aðrar íþróttagreinar.

Árið 1935 var gerður nýr leikvangur í Botni Friðarhafnar, var þar mjög slétt flöt og ákjósanleg aðstæða, en hann var einungis notaður í 7 eða 8 ára.

Merk tímamót urðu 1960 er Hásteinsvöllurinn var sléttaður og stækkaður í 100x66 metra og sáð í hann grasfræi. Hann var síðan tekinn í notkun að nýju árið 1963 og hefur verið aðalleikvangur Eyjanna síðan.

Árið 1973 var ákveðið að hlífa Hásteinsvellinum vegna vikurs í grassverðinum, var þá brugðið á það ráð að ryðja niður vikri úr vesturhlíðum Helgafells og búa til knattspyrnuvöllinn Helgafellsvöll í Helgafellsdal.

Fyrir leik ÍBV og Vals 1. júlí 2001 var 534 manna stúka vígð á vellinum.

Áhorf.

Hásteinsvöllur er gríðarlega vel sóttur miðað við íbúafjölda svæðisins, meðaltal áhorfendafjöldans á tímabili hefur ávallt verið yfir 10% af heildarfjölda íbúa á svæðinu.

Meðalfjöldi áhorfenda og beinar útsendingar.

Meðalfjöldi áhorfenda fyrir hvert tímabil á Hásteinsvelli hefur farið vaxandi undanfarin ár.

Tölfræðin nær aðeins til leikja í deildarkeppni karla í knattspyrnu.
Dired

Dired (enska: "directory editor", gamalt orð yfir ‚skráastjóra‘) er öflugur skráastjóri fyrir Emacs-ritilinn.
Trippin'

Trippin' er umhverfisþáttur frá árinu 2005 sem sýndur var á MTV-sjónvarpsstöðinni í Bandaríkjunum og var stjórnaður og framleiddur af Cameron Diaz.

Fleiri frægir aðilar eins og Drew Barrymore, Jessica Alba, Eva Mendes og Justin Timberlake komu einnig fram í þættinum þar sem stjörnur heimsækja marga umhverfisvæna staði í heiminum, sérstaklega afskipta staði.
Handknattleiksárið 1997-98

Handknattleiksárið 1997-98 var keppnistímabilið í íslenskum handknattleik sem hófst haustið 1997 og lauk vorið 1998. Valsmenn urðu Íslandsmeistarar í karlaflokki og Stjörnustúlkur í kvennaflokki.

Karlaflokkur.

1. deild.

Knattspyrnufélagið Valur varð Íslandsmeistari í meistaraflokki karla. Keppt var í tólf liða deild, þar sem fjögur félög urðu jöfn að stigum. Átta lið fóru í úrslitakeppni með útsláttarfyrirkomulagi, en Víkingur og Breiðablik féllu niður um deild.

Úrslitakeppni 1. deildar.

"8-liða úrslit"

"Undanúrslit"

"Úrslit"

2. deild.

Selfoss sigraði í 2. deild og fór upp í 1. deild ásamt Gróttu/KR. Keppt var í einni níu liða deild með tvöfaldri umferð.

Bikarkeppni HSÍ.

Valsmenn sigruðu í bikarkeppninni eftir úrslitaleik gegn Fram.

"8-liða úrslit"

"Undanúrslit"

"Úrslit"

Evrópukeppni.

Tvö íslensk félagslið tóku þátt í Evrópukeppni: KA og Afturelding.

Evrópukeppni meistaraliða.

KA keppti í Evrópukeppni meistaraliða, en féll út eftir riðlakeppni sextán liða.

"1. umferð"

"16-liða úrslit"

Keppt var í fjórum fjögurra liða riðlum, með tvöfaldri umferð.

Borgakeppni Evrópu.

Afturelding keppti í borgakeppni Evrópu og komst í 8-liða úrslit.

"1. umferð"

"16-liða úrslit"

"8-liða úrslit"

Kvennaflokkur.

1. deild.

Stjörnustúlkur urðu Íslandsmeistarar í meistaraflokki kvenna. Keppt var í einni átta liða deild með þrefaldri umferð. Öll liðin fóru í úrslitakeppni með útsláttarfyrirkomulagi.

Úrslitakeppni 1. deildar.

"8-liða úrslit"

"Undanúrslit"

"Úrslit"

Bikarkeppni HSÍ.

Stjörnustúlkur sigruðu í bikarkeppninni eftir úrslitaleik gegn Víkingum.

"8-liða úrslit"

"Undanúrslit"

"Úrslit"

Evrópukeppni.

Ekkert íslenskt félag tók þátt í Evrópukeppni í kvennaflokki þetta árið.
Handknattleiksárið 2009-10

Handknattleiksárið 2009-10 var keppnistímabilið í íslenskum handknattleik sem hófst haustið 2009 og lauk vorið 2010. Haukar urðu Íslandsmeistarar í karlaflokki og Valsstúlkur í kvennaflokki.

Karlaflokkur.

Úrvalsdeild.

Haukar urðu Íslandsmeistarar í meistaraflokki karla. Keppt var í átta liða deild með þrefaldri umferð og úrslitakeppni fjögurra efstu liða.

Stjarnan féll niður um deild. Grótta fór í úrslitakeppni um laust sæti í úrvalsdeild.

Úrslitakeppni úrvalsdeildar.

"Undanúrslit"

"Úrslit"

1. deild.

Selfoss sigraði í 1. deild og fór beint upp í úrvalsdeild. Liðin í öðru til fjórða sæti fóru í úrslitakeppni ásamt næstneðsta liði úrvalsdeildar um laust sæti. Keppt var í sjö liða deild með þrefaldri umferð.

Úrslitakeppni um úrvalsdeildarsæti.

Afturelding sigraði í úrslitakeppni um laust sæti í úrvaldseild.

"Undanúrslit"

"Úrslit"

Bikarkeppni HSÍ.

Haukar sigruðu í bikarkeppninni eftir úrslitaleik gegn Val.

"Undanúrslit"

"Úrslit"

Evrópukeppni.

Tvö íslenskt félög sendu lið til þátttöku í Evrópukeppni í karlaflokki: Haukar og Fram.

Evrópukeppni félagsliða.

Fram og Haukar kepptu bæði í Evrópukeppni meistaraliða. Framarar hófu keppni í 1. umferð en Haukar í 2. umferð.

"1. umferð"

"2. umferð"

"3. umferð"

"16-liða úrslit"

Kvennaflokkur.

Úrvalsdeild.

Valsstúlkur urðu Íslandsmeistarar í meistaraflokki kvenna. Keppt var í níu liða deild með þrefaldri umferð. Því næst tók við úrslitakeppni fjögurra efstu liða.

Úrslitakeppni.

"Undanúrslit"

"Úrslit"

Bikarkeppni HSÍ.

Fram sigraði í bikarkeppninni eftir úrslitaleik gegn Val.

"Undanúrslit"

"Úrslit"

Evrópukeppni.

Eitt íslenskt félag sendi lið til þátttöku í Evrópukeppni í kvennaflokki, Fram.

Áskorendakeppni Evrópu.

Framstúlkur kepptu í Áskorendakeppni Evrópu.

"1. umferð"

"16-liða úrslit"

"8-liða úrslit"
Listi yfir CSI:Miami (9. þáttaröð)

Eymundur Jónsson (22. desember 1840 á Hofi í Öræfasveit – 1. apríl 1927 í Haga á Höfn í Hornafirði) var járnsmiður og bóndi.

Eymundur var nefndur Meyvant og bar það fram að 38 ára aldri (1878). Hann tók þá upp nafnið Eymundur og auglýsti í dagblöðunum. Foreldrar Eymundar voru úr Vestur-Skaftafellssýslu þau Sigríður Jónsdóttir og Jón "Landeyingur" Höskuldsson. Þau slitu samvistum, og fór þá Sigríður með Eymund og settst að á Skálafelli í Suðursveit (Austurland). Um 1856 fluttist hann að Árnanesi með Sigríði móður sinni (sem gerðist þá próventukona), til Stefáns alþm. Eiríkssonar.

Auk þess að vera bóndi og afkastamikill smiður þótti Eymundur góður læknir. Eymundur tók að sér að leiðbeina skipum inn um Hornafjarðarós.

Eymundur sigldi til Kaupmannahafnar og lauk járnsmíðanámi þar 1866. Um haustið kvæntist hann Halldóru og hófu þau síðan búskap í Dilksnesi. Þorleifur í Hólum samtíðamaður hans lýsir honum svo:

Eymundur kvæntist þann 6. október 1866, Halldóru Stefánsdóttur, f. 26. ágúst 1844 í Árnanesi, d. 25. jan. 1925 í Dilksnesi.

Foreldar hennar voru Stefán Eiríksson alþingismaður og bóndi í Árnanesi og Guðrún Einarsdóttir frá Ytri-Skógum undir Eyjafjöllum.

Börn Eymundar og Halldóru voru mörg:

a) Sigríður, f. 28. des. 1865,

b) Stefán, f. 10. apríl 1867,

c) Guðrún, f. 23. júlí 1868,

d) Björn, f. 13. mars 1871,

e) Björn, f. 16. nóv. 1872,

f) Lovísa, f. 19. mars 1874,

g) Sigurbergur, f. 26. ágúst 1875,

h) Karl, f. 4. sept. 1876,

i) Ingvar, f. 25. nóv. 1877,

j) Ásmundur, f. 28. des. 1878,

k) Jóhann, f. 7. maí 1880,

l) Margrét, f. 4. júlí 1881,

m) Margrét, f. 6. júní 1883,

n) Stefán, f. 8. sept. 1884,

o) Höskuldur, f. 1. júní 1886,

p) Sigurður, f. 18. okt. 1888.

Halldóra kona hans felldi sig aldrei við Eymundar nafnið og kallaði hann ávalt Meyvant.

Í Vesturheimi byggði Eymundur sér bæ sem hann kallaði Skóga í Pine Valley á landamærum Kanada og Bandaríkjanna. Sagt var að þegar hann bjó í Ameríku hafi hann bæði tekið á móti fjölda barna af ýmsu þjóðerni og skírt þau líka, sama hverrar trúar foreldrarnir voru. Hann var oft fenginn til að halda predíkanir og ræður við hátíðleg tækifæri meðan hann bjó þar. Þau hjón og börn þeirra að undanskildum Stefáni fluttu svo heim aftur árið 1907.

Ýmsa smíðagripi og smiðju Eymundar (sem reyndar er merkt MJ) má finna á byggðasafni Austur-Skaftafellssýslu.
Ísöld 3: Risaeðlurnar rokka

Vilmundur Jónsson (1889 – 1972) var landlæknir Íslands á árunum 1931 – 1959. Vilmundur lauk læknisnámi árið 1916 og starfaði á sjúkrahúsum í Svíþjóð og Danmörku í nokkur ár eftir það. Hann var héraðslæknir á Ísafirði 1919 – 1931. Vilmundur sat á Alþingi fyrir Alþýðuflokkinn í tvígang, 1931 – 1934 og 1937 – 1941. Hann fékkst við nýyrðasmíð og ritstörf og eftir hann liggja ýmis skrif, einkum um heilbrigðismál, en einnig æviminningar. Úrval úr verkum Vilmundar, "Með hug og orði", kom út árið 1985. Vilmundur var gerður að heiðursdoktor við Háskóla Íslands árið 1959.
SÍA

Samband íslenskra auglýsingastofa (SÍA) eru samtök sjö af stærstu auglýsingastofum landsins auk einnar birtingastofu. SÍA starfar sem málsvari og fulltrúi þessara fyrirtækja í öllum helstu sameiginlegu hagsmunamálum þeirra.

Stjórn SÍA 2011 skipa:
Folafluga

Folafluga (fræðiheiti "Tipula paludosa") er tegund af hrossaflugu. Hún er nýr landnemi á Íslandi, sást fyrst í Hveragerði og hafði borist yfir Hellisheiði til Kollafjarðar árið 2005 og til Reykjavíkur 2010. Lirfur folaflugu geta skaðað garðagróður, þær halda sig efst í sverði og naga rótarhálsa plantna.
Krzeszowice

Krzeszowice er bær í Suður-Póllandi þar sem 10.050 manns búa (2008). Bærinn er staðsettur í Małopolskie-sýslu. Hún er við ána Krzeszówka.
Pepsideild karla í knattspyrnu 2012

Árið 2012 var Íslandsmótið í knattspyrnu haldið í 101. skipti, en 100 ár voru þá frá því að fyrst var keppt á Íslandsmótinu (fyrsti leikurinn var haldinn þann 28. júní 1912). Skagamenn komu aftur upp eftir fjögurra ára fjarveru ásamt Selfyssingum, en þeir hafa aðeins einu sinni áður leikið í efstu deild, árið 2010. FH-ingar urðu Íslandsmeistarar í 6. sinn.

Töfluyfirlit.
Kraftlyftingadeild UMF Sindra

Kraftlyftingadeild UMF Sindra er aðildarfélag að Kraftlyftingasambandi Íslands.
Chuck (sjónvarpsþáttur) (4. þáttaröð)

Chuck er bandarískur hasar- og gamanþáttur. Sýningar á fjórðu þáttaröðinni þáttaröðinni hófst þann 20. september 2010 og þeim lauk 16. maí 2011. Þættirnir voru 24 og er hver þeirra um 42 mín. að lengd.
454 raðgreining

454 raðgreining er aðferð sem tilheyrir háafkasta DNA-raðgreiningar aðferðum. Með þessari aðferð eru límdar stuttar raðir, viðhengi, (e. "adaptors") á DNA-búta svo þeir bindist með basapörun við örsmáar kúlur. Styrkur kúlanna og DNAsins er hafður þannig að sirka ein DNA-sameind bindist á hverja kúlu. Kúlurnar eru síðan settar í olíudropa og PCR-hvarf sett af stað til að auka magn einstakra DNA-búta.

Kúlunum er síðan komið fyrir á plötu með örsmáum holum sem taka einungis eina kúlu stærðar sinnar vegna. Síðan er notast við pyroraðgreiningu (pyro sequencing) til að raðgreina samtímist allar DNA-sameindirnar á plötunni, sem eru fjöldamargar. Pyro-raðgreining byggir á því að við DNA-fjölliðun losnar pyrofosfat (PPi), sulfurylasi umbreytir því svo í ATP sem lúsíferasi notar svo til að framleiða ljós. Aðeins einni gerð af dNTP er hleypt á plötuna í einu og því berst einungis ljós frá þeim holum þar sem tilsvarandi dNTP er bætt við röðina. Styrkur ljósins ræðst svo af fjölda eins núkleotíða í röð. Meðallengd reada er um 400 bp með þessari aðferð en hægt er að raðgreina tæpa milljón reada samtímis samkvæmt heimasíðu framleiðands.
Gagnamálfræði

Gagnamálfræði er aðferð til að rannsaka tungumál sem byggist á athugun gagnasafna eða textaheilda. Gagnamálfræði byrjar ólíkt fræðilegum málvísindum á því að skoða texta vandlega til dæmis tíðni orða og orðasambanda og setja fram lýsingu á þeim. Í dag er texti oft greindur á sjálfvirkan hátt.
Moshchena

Moshchena (úkraínska: "Мощена", rússneska: "Мощёная") er þorp í Volyn-héraði í Vestur-Úkraínu. Íbúar voru 581 árið 2010.
Bollagata

Bollagata er gata í Norðurmýri í Reykjavík, milli Auðarstrætis og Rauðarárstígs en samsíða Guðrúnargötu og Miklubraut. Gatan er nefnd eftir Bolla Þorleikssyni, eiginmanni Guðrúnar Ósvífursdóttur í Laxdælu.
Geimflug

Geimflug er flug utan við lofthjúp Jarðar. Flaugar sem notaðar eru til geimflugs geta ýmist verið mannaðar eða ómannaðar, þar á meðal gervitungl á braut um Jörðu.

Geimflug er flogið bæði í vísindalegum tilgangi til könnunar á geimnum og til viðhalds á gervitunglum og geimstöðvum á braut um Jörðu. Í upphafi 21. aldar var einnig hafinn undirbúningur að geimtúrisma fyrir almenning.
Sherlock Holmes: Skuggaleikur

Skýstrókur eða Twister eins og hún heitir á móðurmálinu er bandarísk stórslysamynd sem Jan de Bont leikstýrði. Helen Hunt og Bill Paxton fara með aðalhlutverkin í myndinni sem vísindamenn sem elta upp hvirfilbyli. Myndin var önnur tekjuhæsta mynd ársins 1996 og voru um það bil 55 miljón miðar á hana seldir í Bandaríkjunum. Myndin fjallar um hóp af vísindamönnum sem reyna að fullkomna gagnasöfnunarvél sem er hönnuð til þess að fara upp í hvirfilbyli til þess að finna út hvað gerist innan í þeim. Innblástur að myndinni kom frá alvöru vísindaverkefnum eins og VORTEX.

Skýstrókur var fyrsta bandaríska kvikmyndin í fullri lengd til þess að vera gefin út á DVD. Hún var einnig tilnefnd til tveggja Óskarsverðlauna fyrir „Bestu tæknibrellurnar” og „Besta hljóð.”
2. deild karla í knattspyrnu 1956

Í annað skiptið var leikið í 2. deild karla í knattspyrnu árið 1956.

ÍBH vann þetta mót eftir úrslitaleik við ÍBÍ, en leikið var í tveimur riðlum.

Norðurriðill.

Í Norðurlandsriðli lék einungis eitt lið, ÍBÍ, og vann því án keppni. Reiknað var með liðum frá Eyjafirði, Skagafirði, Húsavík, Siglufirði og jafnvel víðar en ekki varð af því.

Suðurriðill.

Í Suðurlandsriðlinum léku 5 lið, ÍBV, Keflavík, ÍBH, Þróttur og Reynir en Reynisliðið var samsett af leikmönnum úr Sandgerði og af Keflavíkurflugvelli.

Úrslitaleikur.

Úrslitaleikurinn var leikinn á milli ÍBH og ÍBÍ. Albert Guðmundsson skoraði tvisvar fyrir Hafnfirðinga og skaut þeim upp í efstu deild.
Nolan North

Nolan Ramsey North (fæddur 31. október 1970) er bandarískur leikari og raddleikari. Hann þekktastur fyrir að raddsetja Nathan Drake í og Desmond Miles í Assassins Creed-tölvuleikjunum.
Faína Ranevskaja

Faina Ranevskaya (1896 – 1984) var rússnesk leikkona.
2. deild karla í knattspyrnu 1975

Leikar í 2. deild karla í knattspyrnu hófust í 21. sinn árið 1975. Í fyrsta skipti komust tvö lið upp um deild.

Lokastaðan.

Liðið sem lenti í neðsta sæti Úrvalsdeildarinnar spilaði leik gegn liðinu sem lenti í 2. sæti í 2. deild um það hvort liðið spilaði í Úrvalsdeild á næsta ári. Það voru Þróttur úr 2. deild og ÍBV sem spiluðu um það sæti.

Þróttur 2 - 0 ÍBV
Kalli kanína

Kalli kanína (enska: "Bugs Bunny") er bandarísk teiknimyndapersóna sem birtist oft í Looney Tunes og Merrie Melodies. Vestur-Íslendingurinn Karl Gústaf Stefánsson (Charles Thorson) teiknaði Kalla kanínu og af þeim sökum var Kalli kanína nefndur svo á íslensku, það er í höfuðið á Karli. Enska heitið þýðir aftur á móti: "Klikkaða kanína". Nafn hans hefur stundum verið þýtt á íslensku sem Habbi héri. Sagt er að hugmyndin að Kalla kanínu sé fengin úr bíómyndinni "It Happened One Night", úr atriði þar sem persónan, sem Clark Gable leikur, situr á girðingu og borðar gulrætur í gríð og erg.
2. deild karla í knattspyrnu 1978

Leikar í 2. deild karla í knattspyrnu hófust í 24. sinn árið 1978. KR lék í fyrsta og, hingað til, eina skiptið í B deild.
2. deild karla í knattspyrnu 1987

Leikar í 2. deild karla í knattspyrnu hófust í 33. sinn árið 1987.
1. deild karla í knattspyrnu 1997

Leikar í 1. deild karla í knattspyrnu hófust í 43. sinn árið 1997.
Davíð (Michelangelo)

Davíð er höggmynd af Davíð konungi eftir Michelangelo í ítölsku borginni Flórens.
Aleksandra Marínína

Aleksandra Marínína (fædd 16. júní 1957) er rússneskur rithöfundur.
Olga Færseth

Olga Færseth (f. 6. október 1975) er íslensk fyrrum knattspyrnu- og körfuknattleikskona. Hún hóf íþróttaferill sinn í körfubolta með Keflavík.

Í körfuboltanum varð hún Íslandsmeistari fjórum sinnum (1992, 1993, 1994 og 1995), spilaði 16 landsleiki og setti stigamet í lokaúrslitunum 1994 fyrir Keflavík, þar sem hún skoraði 111 stig í 5 leikjum.

Knattspyrnuferill hennar byrjaði með Breiðablik þar sem hún varð Íslandsmeistari tvisvar sinnum (1992 og 1994). 1995 gekk hún til liðs við Knattspyrnufélag Reykjavíkur. Með KR varð hún Íslandsmeistari fjórum sinnum í röð (1997, 1998, 1999 og 2000). Á knattspyrnuferli sínum hefur hún skorað 262 mörk í 202 leikjum og er langmarkahæsta knattspyrnukona landsins. Hún lauk ferlinum sínum með Ungmennafélaginu Selfoss þar sem hún skoraði 2 mörk í jafnmörgum leikjum.
Pardusköttur

Pardusköttur eða ocelot (fræðiheiti: "Leopardus pardalis") er villiköttur sem er að finna í Suður-Ameríku, Mið-Ameríku og Mexíkó, og hefur einnig látið á sér kræla í Texas, Trínidad og karabísku eyjunum. Skinnið af parduskettinum hefur mikið verið notað í feldi og aðrar skinnvörur.
Loftur Sæmundsson

Loftur Sæmundsson (? – 1163) var prestur í Odda á Rangárvöllum.
Alexander Nevskíj

Alexander Nevskíj (1220 – 1263) var rússnesk þjóðhetja og dýrlingur. Hann var stórfursti í Kænugarðsríki og svo stórfursti í Vladimír-borg um miðja 13. öld. Hann var annar sonur Yaroslavs Vsevolodich, stórfursta í Vladimír-borg.

"Nevskíj".

Alexander hefur verið kallaður „Nevskíj“ vegna þess að hann sigraði Svía í orrustunni við ána Nevu árið 1240 . Gælunafnið var fyrst skrásett í handriti frá 15. öld en þar er Alexander líka kallaður „Hugrakkur“ og telja fræðimenn að það geti lika þýtt að hann hafi verið skapmikill.

Andlát.

Alexander Nevskíj lést þann 14. nóvember árið 1263. Hann var fyrst grafinní klaustri í Vladimir en árið 1724 voru leyfar hans færðar í Alexander Nevskíj klaustrið í Sankti Pétursborg.
NCIS: Los Angeles (2. þáttaröð)

Subway er bandarískur skyndibitastaður sem selur báta og salöt. Fyrirtækið er í eigu Doctor's Associates, Inc og notar sérleyfismódel. Staðir Subway eru 35.519 samtals í yfir 98 löndum og fyrirtækið er stærsta skyndibitakeðja í heiminum.

Höfuðstöðvar fyrirtækisins eru í Milford í Connecticut-fylki en fyrsti staðurinn var í Bridgeport, stærstu borg Connecticut. Subway hefur m.a. skrifstofur í Amsterdam, Brisbane og Miami og í Líbanon, Singapúr og Indlandi. Veitingastaðir Subway á Íslandi eru 21 en sá fyrsti var opnaður þar árið 1994 í Faxafeni.

Staðsetning Subway á Íslandi.

ofl.
Shemar Moore

Shemar Moore (fæddur Shemar Franklin Moore, 20. apríl 1970) er bandarískur leikari sem er þekktastur fyrir hlutverk sín í The Young and the Restless og Criminal Minds.

Einkalíf.

Moore fæddist í Oakland, Kaliforníu og er af írskum og frönskum-kanadískum uppruna gegnum móður sína. Moore ólst upp í Bahrain og Danmörku þar sem móðir hans vann sem kennari. Fjölskylda Moore fluttist aftur til Bandaríkjanna árið 1977 til Chico í Kaliforníu. Síðan fluttust þau til Palo Alto, Kaliforníu. Moore stundaði nám við Santa Clara-háskólann.

Árið 1998 þá var móðir Moores greind með MS sjúkdóminn. Hefur Moore ásamt meðleikurum sínum í "Criminal Minds" staðið fyrir nokkrum styrktarviðburðum í því skyni að safna peningum fyrir MS rannsóknum.

Ferill.

Sjónvarp.

Fyrsta sjónvarpshlutverk Moore var árið 1995 í "Living Single". Kom hann síðan fram sem gestaleikari í þáttum á borð við "Arli$$", Chicago Hope, "Malcolm &amp; Eddie" og "Half &amp; Half". Árið 1997 þá var honum boðið hlutverk í sápuóperunni The Young and the Restless sem Malcolm Winters sem hann lék til ársins 2005.

Kvikmyndir.

Moore hefur síðan 2005 leikið eitt af aðalhlutverkunum í Criminal Minds sem Derek Morgan. Moore hefur komið fram í kvikmyndum á borð við "Butter", The Brothers og Diary of a Mad Black Woman.

Verðlaun og tilnefningar.

BET Comedy-verðlaunin

Black Reel-verðlaunin

Daytime Emmy-verðlaunin

Image-verðlaunin

Soap Opera Digest-verðlaunin